**SUSITARIMAS NR. 8**

**DĖL 2021 M. RUGSĖJO 23 D. 330 KV SKIRSTYKLOS DARBĖNAI STATYBA PROJEKTAVIMO IR STATYBOS DARBŲ PIRKIMO SUTARTIES NR. 21VP-SUT-166 PAKEITIMO**

Vilnius, 2024 m. kovo d. Nr.

**LITGRID AB** (toliau — **„Užsakovas“**), juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, Vilnius, atstovaujama , iš vienos pusės ir

**UAB „TETAS“** (toliau — **„Rangovas“**), juridinio asmens kodas 300513148, kurios registruota buveinė yra Senamiesčio g. 102b, Panevėžys, atstovaujama , iš kitos pusės,

toliau Užsakovas ir Rangovas kartu vadinami Šalimis, o kiekvienas atskirai — Šalimi,

**ATSIŽVELGDAMI Į TAI, KAD**:

1. Šalys 2021 m. rugsėjo 23 d. sudarė 330 kV skirstyklos Darbėnai statyba projektavimo ir statybos darbų pirkimo sutartį Nr. 21VP-SUT-166 (toliau — **Sutartis**);
2. 2023 m. vasario 6 d. Šalys sudarė papildomą susitarimą dėl papildomų darbų įsigijimo, kuriuo Sutarties kaina buvo pakeista iš 10 954 000 Eur be PVM į 10 969 092,60 Eur be PVM;
3. 2023 m. kovo 21 d. Šalys sudarė papildomą susitarimą dėl Sutarties kainos pakeitimo ir susitarė, kad Sutarties kaina – 13 096 535,40 Eur be PVM;
4. Užsakovas, atsižvelgus į Harmony Link keitiklio pirkimo metu išsakytas rekomendacijas dėl techniškai palankesnės keitiklio vietos (tiek įvertinus ledo kritimo riziką, tiek išdėstymo aspektus, tiek įvertinus poreikį būsimoms investicijoms), nusprendė jau Užsakovo suderintame 330 kV skirstyklos Darbėnai techniniame projekte nurodytą Keitiklio prijungimo vietą perkelti į Keitiklis2 (Rezervas) prijunginį;
5. Sutarties 4 priedo „LITGRID AB projektavimo ir statybos darbų pirkimo sutarties bendrosios sąlygos PSDPS: 2020“ (toliau – **Sutarties bendrosios sąlygos**) 7.1.1 punkte nurodyta: „*Bet kuriuo metu iki Darbų užbaigimo, gali būti atliekami Darbų Pakeitimai šiame skyriuje nurodyta tvarka, jeigu: a) reikalinga atlikti papildomus darbus, kurie yra susiję su atliekamais Darbais, tačiau neįeina į Sutartyje nurodytą Darbų apimtį*“;
6. Sutarties bendrųjų sąlygų 7.1.2 punkte nurodyta: „*Pakeitimų atlikimui Užsakovas suformuluoja techninę užduotį ir pateikia ją Rangovui. Rangovas per 10 darbo dienų (arba kitą Šalių atstovų raštu suderintą terminą) nuo techninės užduoties gavimo ją įvertina ir parengia raštišką pasiūlymą Pakeitimams atlikti*.“;
7. Užsakovas 2023 m. balandžio 4 d. kreipėsi į Rangovą dėl Harmony Link keitiklio pajungimo vietos keitimo darbo projekte„*330 kV skirstykla Darbėnai statyba*“ atlikimo ir pateikė Techninę užduotį. Derybų eigoje Techninė užduotis buvo koreguota ir galutinė pateikiama šio susitarimo 8.1. priede;
8. Rangovas pateikė papildomų darbų sąmatą, kurioje nurodyta, kad papildomų darbų vertė – 212 009,83 Eur be PVM (256 531,89 Eur su PVM);
9. Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio 2 dalis numato, kad sutartis jos galiojimo laikotarpiu gali būti keičiama neatliekant naujos pirkimo procedūros, kai yra kartu visos šios sąlygos: bendra atskirų pakeitimų pagal šį punktą vertė neviršija atitinkamų tarptautinio pirkimo vertės ribų; bendra atskirų pakeitimų vertė neviršija 15 procentų pradinės pirkimo sutarties vertės; pakeitimu iš esmės nepakeičiamas pirkimo sutarties pobūdis.

**Šalys sudarė šį susitarimą dėl Sutarties pakeitimo (toliau — Susitarimas), kuriuo susitarė:**

1. Rangovas pagal Sutartį atliks papildomus darbus dėl Harmony Link keitiklio pajungimo vietos keitimo, kurie atsirado Užsakovui nusprendus perkelti jau Užsakovo suderintame 330 kV skirstyklos Darbėnai techniniame projekte į Keitiklis2 (Rezervas) prijunginį pagal šio susitarimo 8.1 priede pateiktą Techninę užduotį. Visi šiuo susitarimu numatomi papildomi darbai bus atliekami pagal šio susitarimo 8.2 priede pateiktą papildomų darbų sąmatą.
2. Pakeisti Sutarties 10 punktą ir jį išdėstyti taip:

„**10.** **Sutarties kaina** *[Sąvoka r]*:

Sutarties kaina be PVM (Darbų kaina): 13 308 545,23 Eur (trylika milijonų trys šimtai aštuoni tūkstančiai penki šimtai keturiasdešimt penki eurai, 23 ct);

Pridėtinės vertės mokestis (PVM): 2 794 749,50 Eur (du milijonai septyni šimtai devyniasdešimt keturi tūkstančiai septyni šimtai keturiasdešimt penki eurai, 50 ct);

Sutarties kaina: 16 103 339,73 Eur (šešiolika milijonų šimtas trys tūkstančiai trys šimtai trisdešimt devyni eurai, 73 ct).

Taikomas kainos apskaičiavimo būdas – fiksuota kaina su peržiūra. Kainos peržiūros tvarka nurodyta Sutarties Bendrųjų sąlygų 7.3. punkte.“

1. Atsižvelgiant į tai, kad papildomiems darbams atlikti reikalingas papildomas 2 mėnesių terminas, pakeisti Sutartyje nustatytus terminus:

|  |  |  |  |
| --- | --- | --- | --- |
| **Etapas** | **Perduodami darbai**  *(Darbai, kuriuos Rangovas turi perduoti Užsakovui užbaigus etapą)* | **Perdavimo terminas**  *(mėn. nuo Sutarties sudarymo dienos)* | **Delspinigių dydis**  *(pasirinktinai procentinė dalis nuo pradinės Sutarties kainos be PVM už kiekvieną pradelstą dieną)* |
| I etapas | Gautas statybą leidžiantis (-ys) dokumentas (-ai) | Per 12 mėn. *nuo Sutarties sudarymo dienos* | 0,02 % |
| II etapas | Visa apimtimi pastatyta ir įjungta 330 kV skirstykla Darbėnai | Per 36 mėn. *nuo Sutarties sudarymo dienos* | 0,02 % |
| III etapas | Gautas pasirašytas Statybos užbaigimo aktas (-ai) | Per 38 mėn. *nuo Sutarties sudarymo dienos* | 175,00 (EUR be PVM už kiekvieną pardelstą dieną pagal specialiųjų sąlygų 22 punkto g) papunkčio reikalavimą) |

1. Kitos Sutarties sąlygos nekeičiamos ir lieka galioti visa apimtimi.
2. Visus Šalių tarpusavio santykius, atsirandančius iš Susitarimo ir neaptartus jo sąlygose, reglamentuoja Sutartis ir Lietuvos Respublikos teisės aktai.
3. Susitarimas įsigalioja nuo jo sudarymo momento ir tampa neatskiriama Sutarties dalimi.
4. Susitarimas pasirašytas Šalių kvalifikuotais elektroniniais parašais.
5. Susitarimo priedai yra neatskiriama šio Susitarimo dalis. Prie Susitarimo pridedama:
   1. Techninė užduotis;
   2. Papildomų darbų sąmata.

|  |  |  |  |
| --- | --- | --- | --- |
| **Užsakovo vardu:** |  | **Rangovo vardu:** |  |
| (parašas) |  | (parašas) |  |